PARLIAMENT SESSION NEIH MEKAH RAJYA SABHA MP PU K.VANLALVENA'N RAM PAWN ATANGA SAWHTHING LEH KUHVA LAK LUH TIH TAWP A PHUT THU A SAWI,"1308/2024-2025 25th July, 2024 : Parliament Monsoon Session neih mekah Mizoram MP Pu K.Vanlalvena chuan ZERO HOUR ah thu sawiin ram pawn atanga Kuhva leh Sawhthing lak luh tih tawp a phut thu a sawi chhuak. North East-a kut hnathawktu ten an thlai thar kuhva leh sawhthing hralhnaah harsatna an tawh thu sawiin, thenawm ram dangte atanga heng thlaite hi India rama lak luh vang a nih thu Pu Vena chuan a sawi a. North East mipui tam takte ei leh bar a an inghahna chu Kuhva leh sawhthing a nih thu sawiin Myanmar atanga dan lova kuhva ro tamtak Mizoram leh Manipur kal tlanga lakluh a nih thu Pu K.Vena hian a sawi chhuak. India ram leh Myanmar ramriah India sawrkarin Custom leh Assam Rifles te a duty tir chungin ramri kal tlangin Smuggler ten Kuhva ro tam tak an la lut a.North East mipui tam tak rin dan chuan heng smuggler te leh sawrkar mi rawihte hi  tangrual in  heng sawrkar phalloh kuhva ro tamtak hi ramri kan in an la lut nia an rin thu a sawi chhuak bawk. Hei mai bakah hian, Central sawrkar chuan China atangin sawhthing tam tak a chaw lut tih Pu Vena chuan a sawi chhuak bawk a.Tul lo taka heng sawhthing leh kuhva  foreign ram atanga lak luh hian North East a kut hnathawktu te eizawnna a tih chhiat avangin Sawhthing leh Kuhva lakluh hi tih tawp thuai a phut thu Pu K.Vanlalvena chuan a sawi a ni. Attachment Loading attachment...",Dated: 25 th Jul 24 2:55 PM,https://dipr.mizoram.gov.in/post/parliament-session-neih-mekah-rajya-sabha-mp-pu-kvanlalvenan-ram-pawn-atanga-sawhthing-leh-kuhva-lak-luh-tih-tawp-a-phut-thu-a-sawi